Discutia Saptamanii, duminica 13 aprilie 2008
Realizator: Dan Tapalaga 
Invitati: Theodor Stolojan, Vasile Blaga

Problemele candidatului Vasile Blaga si ale PD-L 

•	PD-L si-a lansat vineri, 11 aprilie, candidatii la alegerile locale. Fostul ministru de interne Vasile Blaga, spune ca stia ca va candida la primaria Capitalei inca din luna decembrie, dar admite ca partidul a avut de ales intre patru optiuni. 
•	Blaga spune ca nu a negociat cu Verestoy Attila cumpararea unui imobil in Bucuresti pentru care a platit 860 de dolari ci cu seful BMW Romania, Michael Smidt. 
•	Blaga sustine ca i-a platit lui Verestoy Attila datoria de 215.000 de euro
•	Cine sunt cele doua persoane fizice de la care candidatul PD-L a luat un imprumut de 11 miliarde de lei vechi pe 10 ani? 
•	Primvicepresedintele PD-L, Theodor Stolojan, explica de ce partidul sau arunca trei europarlamentari in lupta pentru locale 
•	Stolojan declara ca Mona Musca, daca se va decide, are optiunea de a candida, in toamna, fie ca independent, fie cu sustinerea partidului. 

Rep: Vasile Blaga, candidat la primaria Bucuresti si Theodor Stolojan, prim-vice-presedinte PDL, europarlamentar. Incepem insa cu Vasile Blaga, candidatul. Vineri a fost lansarea candidatilor pentru alegerile locale, iar intre timp, domnule Blaga, PSD s-a decis: Cristian Diaconescu e numele candidatului. Nu mai apucati sa-l spulberati pe domnul Mitrea.
VB: Ii multumesc domnului presedinte Traian Basescu pentru incredere, cred ca la asta va referiti, este Cristian Diaconescu, pentru mine nu este o surpriza.

Rep: De ce?
VB: Era oricum vehiculat intre cei patru.

Rep: Discutia-i alta: va temeti de domnul Diaconescu?
VB: Nu.

Rep: De ce?
VB: Il apreciez pe domnul Diaconescu, este un om cu multa experienta politica, este un diplomat autentic, dar cu tot respectul pe care i-l port, si asta nu este un lucru in care sa nu cred, chiar il  respect mult, domnul Diaconescu are aceleasi calitati vizavi de ceea ce i se cere unui primar cam cat a avut la momentul potrivit domnul Geaoana.

Rep: Adica, ce vreti sa spuneti?
VB: Diplomatia este una, si-i respect calificarea, dar administratia este cu totul altceva.

Rep: Dar dvs. cu ce ati fi mai bun decat domnul Diaconescu, de pilda?
VB: Eu sunt un expert in administratie, eu am condus oameni de 29 de ani. Realizarile pe care le-am avut in functii publice, indiferent care au fost ele, faptul ca am dus intotdeauna la bun sfarsit aceste activitati, ma recomanda. Faptul ca eu, in primul rand, am fost ministrul Administratiei si pe urma al Internelor.

Blaga: Voi negocia cu Consiliul General asa cum am facut in Parlament 

Rep: Vineri, la lansarea candidatilor PDL in administratia locala, ati fost prezentat ca fiind parintele proiectului descentralizarii. Ce legatura are asta cu faptul ca veti candida la primaria Bucurestiului?
VB: Ce inseamna descentralizare?

Rep: Dar cum veti putea face descentralizare in calitate de primar?
VB: Aplicand legea. Sa nu intelegem gresit descentralizarea la care face referire legea, transfer de autoritate administrativa si financiara catre colectivitati. Cu ce este acum in Bucuresti, cu anarhie, prin faptul ca …

Rep: Pai si cum schimbati anarhia asta ca legea o modifica guvernul pana una, alta?
VB: Legea o modifica guvernul, dar in acest moment am posibilitatea ca negociind, asa cum am negociat si acest pachet de legi in Parlament. Pentru ca nu am avut niciodata majoritate in Parlament, sunt legi organice pe care le-am trecut cu 80-90%, voi negocia cu Consiliul General al Municipiului Bucuresti, hotarari de consiliu care sunt obligatorii pentru primarii de sectoare si pentru consiliile locale.

Stolojan: avem in 2009 un candidat la presedintie care este Traian Basescu 

Rep: Mergem la domnul Theodor Stolojan, prim vice-presedinte PDL.Oxford Analytica, domnule Stolojan, va vede potential candidat la presedintie.
TS: E o speculatie facuta acolo pentru ca stim foarte bine, noi, Partidul Democrat Liberal, avem in 2009 un candidat la presedintia Romaniei care este Traian Basescu.

Rep: E chiar asa sigur?
TS: Categoric. E cel mai bun.

Rep: Cei de la Oxford Analytica spun ca ar putea sa demisioneze mai devreme si sa nu-si duca mandatul din 2008 pana la capat.
TS: Nu este cazul. Partidul Democrat Liberal este cel mai puternic partid politic din Romania si n-ar fi numai asta, dar este partidul care doreste imbunatatirea radicala a clasei politice, transparenta in procesele administratiei publice, iar adversarii nostri , i-ati vazut, o alianta putreda PSD – PNL.

Rep: Am mai vazut vineri la lansarea candidatilor ceva, si anume trei europarlamentari, colegi de-ai dumneavoastra din Parlamentul European, candidati in alegerile locale. E corect?
TS: As vrea sa lamurim doua lucruri aici. Noi vedem puterea in mana comunitatilor locale 

Rep: Foarte bine dar e corect?
TS: De aceea vom continua descentralizarea administratiei publice, de aceea cei mai buni oameni din Partidul Democrat Liberal, care s-au afirmat la nivel central , dupa cum vedeti, candideaza, fie pentru functii de primari, fie pentru functii de presedinti de consilii judetene. In legatura cu europarlamentarii, doresc sa va spun foarte limpede un lucru care e mai putin cunoscut in Romania. Eu am lucrat si la Banca Mondiala, in orice organizatie internationala, asa cum e si Parlamentul European, in momentul in care unul din membrii acestei organizatii internationale, fie ca e Banca Mondiala, fie ca e Parlamentul Euro-pean,  fie ca e Organizatia Natiunilor Unite, doreste sa-si asume o functie de raspundere publica in tara lui, intotdeauna aceasta datorie are prioritate in fata organizatiei interna-tionale si este privita cu intelegerea necesara. Va dau si un exemplu, chiar un coleg care statea in stanga mea pana acum cateva zile in Parlamentul European, si anume domnul Stubb, care era Europarlamentar finlandez, a devenit ministrul afacerilor externe al Finlandei si si-a parasit postul de europarlamentar. Deci nu este ceva neobisnuit.

Rep: Dar vi se pare corect gestul celor trei de a renunta dupa cateva luni la mandatul pentru care au fosti trimisi in Parlamentul European de catre alegatorii PDL? Sa renunte si sa vina sa candideze in locale?
TS: Si aici sunt doua lucruri de amintit. In primul rand, dupa cum stiti, noi am ajuns in Parlamentul European ultimii. Ultimii dintre cele 27 de state membre. Pentru ca domnul Tariceanu, dupa cum stiti, a hotarat sa amane alegerile din mai tocmai in noiembrie. Noi am ajuns ultimii. Avem in fata un mandat de numai un an si sase luni din care deja au trecut trei luni. In al doilea rand…

Rep: Pai asta nu-l face mai putin important.
TS: Nu-l face mai putin important, dar e o perioada de ajustare, deci, daca vreti, eficienta parlamentarilor romani in Parlamentul European a fost redusa comparativ cu colegii nostri din alte tari, din cauza acestui handicap, pe care ni l-a creat domnul Tariceanu. In al doilea rand, sa stiti ca, cei care au aparut pe lista de candidati pentru europarlamentari n-au ajuns dupa criterii dintr-acestea foarte slabe. Sunt oameni care au prezentat proiecte politice, sunt oameni foarte buni. Uitati-va, va dau un exemplu. daca, si sunt sigur ca domnul Dumitru Oprea va deveni primarul Iasiului, el este europarlamentar, urmatorul pe lista este un tanar , Daniel Funeriu, care pur si simplu m-a entuziasmat si pe mine prin cunstintele sale. Deci, in locul domnului Dumitru Oprea va veni un tanar de mare valoare. 

Rep: Discutam de un principiu, domnule Stolojan, acela de a renunta la mandat. Tin minte, intr-o discutie cu dvs, de pilda, intrebandu-va daca in situatia in care se discuta atunci, ati fi chemat in tara pentru functia de premier ati accepta si ati spus ca nu renuntati la mandat.
TS: da, va spun urmatorul lucru. Ganditi-va, inca o data, despre ce este vorba. Daca ar fi inceputul unui mandat de cinci ani de zile, e o situatie. Noi discutam de inca cateva luni. Daca discutam situatia care va fi la sfarsitul anului, mai sunt trei-patru luni de mandat de europarlamentar.

Rep: Si asta justifica abandonul Parlamentului European din partea domnilor Frunzaverde, Bodu si domanei Maria Petre?
TS: Nu, nu e vorba de abandon, revin inca o data: orice functie importanta pentru tara ta, primeaza in fata oricarei pozitii pe care o ai intr-o organizatie internationala. Acest lucru se intampla. Uitati-va, iarasi, recent, chiar ieri in sedinta plenara a Parlamentului European, am fost anuntati ca trei parlamentari europeni spanioli au fost alesi in parlamentul national. Si toata lumea le-a multumit pentru activitatea depusa si le-a urat success. Datoria fata de tara ta primeaza fata de orice organizatie.

Rep: Asta nu arata si o criza de cadre sau candidati, ca sa zicem asa, in interiorul PDL? Daca sunteti nevoiti sa recurgeti la trei europarlamentari, cu o buna imagine altminteri, sa vina in competitia de la locale?
TS: Dimpotriva, veti vedea ca Partidul Democrat Liberal are resurse umane importante si efectiv va insemna o primenire a clasei politice.

Blaga:  E adevarat ca au fost patru optiuni la primaria Capitalei 

Rep: Apropos, de criza de cadre. Greu cu candidatura dvs. la primaria capitalei.
VB: Absolut de loc greu.

Rep: Cum asa?
VB: Am fost totdeauna in grafic. Am promis ca in 11 vom lansa candidatii pentru alegerile locale. Nu am vrut sa facem din lansarea meaprealabaila un show, pentru ca nu mi-am propus sa fiu primar general al capitalei ca sa vreau sa fiu presedinte de partid, cum am vazut un candidat ca isi doreste, sau nu am gasit motive si n-o sa gasesec motive atunci cand inregistram listele electorale pentru a mai fi doua trei zile in presa, pe motiv ca cerem un lucru imposibil, adica dorim semne electorale cum nu prevede legea. Nici pe de parte…

Rep: E adevarat ca prima optiune a fost Adriean Videanu?
VB: E adevarat ca au fost patru optiuni in gandul nostru, al organizatiei . Au fost Adriean Videanu, Liviu Negoita, eu si cu Razvan Murgeanu. Este adevarat apoi ca Adriean Videanu a facut multe lucruri bune, dar totdeauna mai pot fi facute lucruri bune si l-am inteles, iar Liviu, de departe cel mai bun primar de sector pe care l-a avut Capitala, este incapatanat sa-si rezolve problemele mai departe in sectorul lui.

Blaga: Adriean ar fi trebui sa fie mai multe intre bucuresteni. Atat ii reprosez 

Rep: Apropos de domnul Videanu. Stit ce mare nelamurire am? Cum veti putea in aceasta campanie electorala sa spuneti, pe de-o parte, ca Adriean Videanu a facut lucruri bune, daca a facut lucruri bune, si sa si jutsificati de ce vreti dvs, sa veniti? Senzatia mea e ca nu aveti un dusman identificat. Cu cine va luptati, de fapt?
VB: Eu concurez in acesata campanie cu contra candidatii pe care ii vor prezenta, deja se stiu daca raman asa, la PSD poate se mai razgandesc, mai trebuie sa treaca peaet votul unei institutii in partid, eu cu ei sunt in concurenta. Dar, hai sa vedem, Traian Basescu si Adriean Videanu au facut ceea ce trebuia pentru Bucuresti. Au dus Bucurestiul pe un fagas bun….

Rep: Pai si atunci de ce nu mai candideaza Adriean Videanu inca o data? Daca a facut lucruri bune, logic e sa le continue tot Adriean Videanu.
VB: Oricine poate face mai multe lucruri bune, asa si in situatia lui Adriean si desigur, poate ca ar fi trebuit, pas cu pas, sa fie mai mult intre bucuresteni. Dar, daca e sa ii reprosez ceva, asta ii reprosez lui Adriean. In rest, nimic. Eu voi continua aceste proiecte pentru ca sunt obligatorii. Aceste proiecte nu sunt motivul acestui trafic…. 

Rep: Care proiecte?
VB: Proiectele  mari de infrastructura, pentru ca aici este marea problema, si incorect s-a vehiculat ideea ca aceste lucrari ar fi motivul traficului greiu. Daca ar fi asa…

Rep: Dar care e motivul traficului greu?
VB: Faptul ca in acest moment nu exista alternativa, nu exista traseu la traversat Bucu- restiul, pentru ca nici macar inelul principal nu este gata. Eu il voi inchide prin terminarea pasajului Basarab anul viitor, in aprilie. In acest moment ambuteiajele la intersectia marilor axe de transport sunt permanente, pentru ca vor fi obligatorii pasaje pentru a intra, a aflui si deflui..

Rep: Ce solutie aveti dumneavoastra la trafic, principala problema din Bucuresti?
VB: Traficul se poate rezolva, si sigur il voi rezolva tratand integral cele patru mari componente. Cea mai importanta si pe care au inceput-o si au facut foarte mult din ea si Traian Basescu si Adriean Videanu, modernizarea infrastructrii rutiere. Doi, mana-gementul trficului sau, pe romaneste, unda verde. Trei, parcarile si patru, extrem de important, integrarea transportului public. Bucurestenii au mare incredere in transportul public. Dupa Varsovia, suntem a doua capitala in care, iata, peste 60% din bucurersteni circula …

Blaga:  in interiorul meu stiam ca voi candida inca din decembrie 

Rep: O secunda, veti avea timp o luna jumate de aici incolo sa vorbiti despre aceste proiecte. As vrea sa lamurim in sa ceea ce n-a fost pe deplin lamurit in ce priveste candidatura dvs, domnule Blaga, si anume, de ce ati ezitat?
VB: N-am ezitat niciodata.

Rep: Nicio secunda?
VB: Nicio secunda.

Rep: Nu va cred.
VB: Eu in interiorul meu stiam ca voi candida inca din decembrie.

Rep: Din decembrie?
VB: Din decembrie.

Rep: Si mutatia in Bucuresti v-ati facut-o in martie.
VB: Poate ca e foarte important si buletinul. Eu stau neintrerupt in Bucuresti din 1997, neintrerupt, zi de zi, poate cu o saptmana din cele 54 la parinti, o saptamana, o zi in Oradea, patru zile la parinti, si din nou ma voi duce la parinti la Pasti, ca la noi in comuna…

Rep: Dar de ce stiati din decembrie, de ce decembrie si nu februarie?
VB: Facusem analizele in organizatie, vedeam argumentele celorlalti colegi, dar am facut si studii clare ca sa vedem sansele. Pentru ca pentru noi Bucurestiul este extrem de important, domnule Tapalaga, sa ma intelgeti bine…

Blaga: Traian Basescu nu mi-a facut propunerea de a candida

Rep: Sincer domnule Blaga, sincer: ce a contat mai mult? Cuvantul partidului, sondahjele interne sau cuvantul lui Traian Basescu?
VB: Traian Basescu nu mi-a facut propunerea de a candida pentru primaria generala a capitalei, desi m-am bucurat alaltaseara cand am vazut ca ma sustine. Domnule, e o intreaga literatura aici, vizavi de ce face si ce drege Traian Basescu, a carui pozitie o voi respecta pentru ca este expert in administratia Bucurestiului.

Rep: Partidul a decis.
VB: Partidul si cu mine. Domnule, mie nu poate sa-mi impuna nimeni, daca nu vreau. Ce, eu stau pana la trei dimmineata ca sa vina toti ca altfel se rupe partidul daca nu candidez eu, ca sunt trei tabere in partid, una alor vechi, una a astora noi si una intermediara si eu sunt solutia? Pai,nu este situatia asta in PDL.  PDL-ul este un partid unit, un partid serios, un partid care a castigat prin componenta lui PD si prin colegii care au castigat Moldova din PNL, care sunt toti la noi, alegerile locale din 2004. Cum sa-mi fie mie frica cand trei sferturi din conducerea partidului meu, din biroul permanent national al Partidului Democrat Liberal este validat deja prin voturile uninominale, in frunte cu Boc, cu Videanu, sase vice-presedinti sunt primari, 8 secretari sunt primari.

Blaga: Daca Videanu accepta sa candideze in ianurie, castiga acum din primul tur

Rep: Dvs,. spuneti ca in decembrie stiati ca veti candida.
VB: Eu stiam, da.

Rep: In forul interior, probabil.
VB: In forul interior, da.

Rep: Pentru ca prin ianuarie, partidul inca se ruga de Adriean Videanu.
VB: Adriean Videanu avea in acel moment, si daca dorea si se manifesta ca om care sa doreasca sa continue, avea intr-adevar sansa in ianuarie, dar castiga din primul tur pe Bucuresti. El probabil ca s-a simtit jignit de atacurile nemeritate la care era supus zi de zi. Pentru ca Adriean Videanu a facut ceea ce trebuia pentru Bucuresti. Atata ura a fost fata de el din partea multora, daca ar fi fost asa de simplu, lucrarile se termina in doua luni de zile, credeti ca e rezolvat traficul in Bucuresti? Peste doua luni cand se termina lucrarile?

Rep: Unii au spus insa ca v-ati fi dorit mai mult functia de premier, domnule Blaga.
VB: Eu sunt bucuros ca s-au gandit colegii mei pentru functia de premier, eu am spus ce mi-as fi dorit. Eu mi-as fi dorit o functie in care as fi intrat din prima zi si apasam direct pe buton din prima zi de la amiaza. Era cea de ministru al Administratiei si Internelor. Dumneavoastra imi stiti expertiza in ministerul respectiv. Eu sunt un om care imi stiu posibilitatile. Viata m-a invatat sa ma manifest poate mai modest decat ar merita, sunt un om care nu ma laud cu ceea ce stiu si n-am spus niciodata ca as fi dorit sa fiu un prim-ministru. Ma bucur in schimb ca am avut foarte multi colegi care la un moment dat, in fata unei motiuni de cenzura, aveau o astfel de optiune.

Stolojan: Monica Ridzi si Raluca Turcan, posibil candidati la alegerile din toamna 

Rep: Theodor Stolojan, am vazut la alegerile locale, si partidul face un stindard din asta, candidati de la varful partidului trimisi sa candideze la locale. Pai in toamna, la unino-minal, la generale, pe cine mai trimiteti?
TS: Nicio grija, avem oameni tineri.

Rep: Eram sigur ca ziceti asta, nicio grija avem tineri.
TS: Pai avem tineri. Haideti sa ne amintim ce a facut Traian Basescu in 2004, a facut o echipa de tineri, a trimis-o si-n Parlament, a trimis-o si la primarii.

Rep: Dati-mi trenume de uninominal, tineri, in toamna, cu sanse. Din PDL.
TS:  Din PDL? Pai as incepe, de exemplu cu Monica Ridzi.

Rep: Dar nu mai retrageti din Parlamentul European.
TS: V-am dat un exemplu de tineri, Monica Ridzi, e europarlamentar.

Rep: I-ati consumat in Parlamentul European.
TS: Nu-i nimic. V-am dat un exemplu de om tanar care s-a impus prin munca si a ajuns europarlamentar. Nu stiu daca va dori sa candideze la parlamentul Romaniei. Poate va vrea sa ramana in Parlamentul European, dar v-am dat un exemplu. Raluca Turcan, iata, iarasi o fata tanara care a muncit foarte mult. Sunt foarte multi.

Stolojan: Mona Musca are doua optiuni – sa candideze ca independent sau cu sprijinul unui partid

Rep: Mona Musca va candida in toamna?
TS: Aici as vrea sa lamurim cateva lucruri si avem pareri diferite, domnul Blaga are o parere, eu am o parere, nu am discutat in Biroul Permanent National problema doamnei Mona Musca, dar eu as vrea sa spun foarte limpede ca la ora actuala avem in Parlamentul Romaniei oameni care au lucrat in Securitate, oameni despre care s-a demonstrat ca au fost colaboratori ai Securitatii, au facut politie politica. Mona Musca a facut o greseala in tinerete. Munca pe care ea o facea de asistent de limba romana pentru studentii straini la Timisoara, o plasa direct in sfera de atentie a Securitatii care avea nevoie de informatii despre comportamentul studentilor straini care, in general, veneau din tarile arabe in  Romania. Mona Musca a fost cred ca printre putinii politicieni romani care aflata intr-o asemena situatie a avut demnitatea sa-si dea demisia si din functia de parlamentar, si din functia pe care o avea de conducere in partid.

Rep: Pe scurt, o vedeti candidata.
TS: Nu, pe scurt vreau sa spun urmatorul lucru: Mona Musca candva a emis urmatoarea judecata, a spus asa: daca se introduce votul uninominal eu ma voi prezenta in aceasta alegere directa cu oamenii, care imi vor da un verdict. Deci, dansa trebuie sa faca acest prim pas.

Rep: Dar ati mai discutat? Asta ati mai spus-o si acum vreo doua-trei saptamani.
TS: N-am mai discutat cu dansa, dar dansa a ramas sa se hotarasca daca vrea sa faca un pas sau nu. Deci eu cred ca un om nu poate fi condamnat o viata intreaga pentru o greseala facuta in tinerete.

Rep: Dar daca se va hotara sa faca acest pas, veti accepta ca prim vice-presedinte, sa candideze pe listele PDL?
TS: Daca se va hotara sa faca acest pas, are doua optiuni: sa candideze independent, intr-o circumscriptie pentru parlamentul national. Sau sa doreasca sprijinul unui partid politic. Cand va fi aceasta discutie, vom discuta in Biroul Permanent National si, sigur, eu o voi sustine.

Rep: Domnul Blaga stiti ca nu o sustine.
TS: Da, stiu ca n-o sustine, dar vom lua o decizie asa cum se ia o decizie in orice partid democratic.

Blaga: imi mentin pozitia fata de candidatura Monei Musca, dar ma voi supune deciziei partidului

Rep: Spune domnul Blaga “nu putem aplica alta unitate de masura cand vine vorba de ai nostri”. Ramaneti la pozitia asta?
VB: Eu pot sa inteleg ca ea a avut un anumit tratament fata de alti cetateni romani, ca sa ma exprim asa, care au trecut pe la CNSAS, Voiculescu, de exemplu, dar, in acelasi timp, plecand de la principiul ca institutiile statului nu pot fi putenice decat daca le si respectam din cand in cand, eu as spune sa le respectam tot timpul, asta a fost motivul. Eu am colaborat foarte bine cu Mona Musca, ca ministru, ea era ministru culturii, suntem colegi foarte buni, cu ea am facut campania, daca mai tineti minte campania din 2004, PNL-ul de atunci, domnul Stolojan atunci avea o problema, din tot PNL-ul un singur om am putut lua, sa defilam cu el in campanie, ca eu am condus campania: Mona Munsca. Traian Basescu – Mona Musca erau dubletul care atragea ca un magnet oamenii; il tineam de mana si ridicam din cand in cand mana domnului premier Calin Popescu Tariceanu, care parca era impaiat, scuzati-mi formularea dar m-am confruntat cu ea in toata campania. Nu reuseam nicicum sa ma descurc cu el din acest punct de vedere.

Rep: Dar tot n-am inteles, sunteti de acord ca Mona Musca sa candideze, ca acum ati devenit mai ambiguu putin.
VB: N-am devenit deloc. Eu imi mentin punctul meu de vedere. Cand vom ajunge in Biroul Permanent National imi voi mentine acelasi punct de vedere.

Rep: Dar domnul Stolojan a evocat o varianta interesanta: o candidatura independenta. Cu asta ati fi deacord?
VB: Da. Daca Mona Musca vrea sa candideze independent, o priveste, e cetatean roman, caruia nu i s-a ingradit niciun drept electoral si ii doresc success. Nu asta este problema. Iar daca Biroul peramenent national va hotara intr-un sens, eu ma voi supune.

Stolojan: cred ca primarul Gheorghe Falca nu are nici o vina

Rep: Ne intoarcem la domnul Stolojan. Oxford Anaytica mai facea o observatie, domnule Stolojan, extrem de interesanta referitoare la PDL si spuneau asa: primarii de orase care domina fostul Partid Democrat n-au o ideologie clara si manifesta suspiciune fata de noii veniti, adica fata de dumneavoastra. Multi dintre acestia nu impartasesec entuziasmul fostilor liberali, adica al dumneavoastra, in ce priveste curatirea sistemului politic si revitalizarea reformei in justitie deoarece au profitat de gradul de coruptibilitate al sistemului. Sunteti de acord cu aprecierea asta?
TS: Nu, dimpotriva. Haideti sa ne lamurim si aici, cine a declansat o lupta reala impotriva coruptiei in Romania? Traian Basescu. A condus Partidul Democrat, a fost impreuna cu mine co-presedinte al Aliantei Dreptate si Adevar…

Rep: Si care primar a ajuns la DNA?
TS: Stati putin. Au ajuns la DNA si n-au fost condamnati.

Rep: E adevarat si asta. Dar poate ca la asta se refereau ca sunt primari PD, fosti PD, care au ajuns pe la DNA.
TS: Nu, eu vreau sa va dau un exemplu foarte concret. Am fost la lansarea candidatului de primar la Arad. Pe domnul Falca. Si l-am intrebat deschis: domnule Falca, o sa ma intrebe ziaristii…

Rep: Care candideaza din nou.
TS: Da, nu cunosteam in amanunt situatia cu ce dosar are dansul la DNA si mi-a explicat foarte limpede si eu cred ca acest om nu are nici o vina in problema respectiva…

Rep: Acum, el ce va asteptati sa spuna, da domnule Stolojan, sunt vinovat,  abia astept sa fiu condamnat?
TS: Nu, nu l-am rugat sa-mi expuna faptele si le-am judecat eu si cred ca nu are probleme in situatia respectiva, iar dansul a dorit sa ajunga in justitie. Vedeti dvs, e o discutie foarte importanta pentru ca,  uitati –va sunt oameni cum e si Nastase, pe care eu la inceput, naiv, si nestiind prea bine cum merg lucrurile astea prin justitia romaneasca, l -am auzit ‘domnule vreau sa ajung in justitie’ si am zis uite, domnule, ce frumos, oamenii vor sa ajunga in justitie, sa demonstreze ca, cand colo ei vore sa ajunga in justitie sa foloseasca prin avocati toate chichitele procedurilor, din sistemul de justitie romanesc, sa amane la nesfarsit de fapt judecata. Domnul Falca nu cere acest lucru. Domnul Falca a cerut sa fie judecat. 

VB: Nici Mircea Gutau.
TS: Si nici Mircea Gutau de la Valcea.

Rep: Aici iarasi ne intoarcem la principii si unitati de masura, domnule Stolojan, pentru ca, pe de-o parte, lideri PSD care au doar dosar la DNA sunt acuzati de liderii PDL si se induce ideea ca au probleme de coruptie. Dar membrii dvs. de partid care sunt lasati sa candideze desi au dosar, iata, ii credeti ca nu au probleme. De ce nu i-ati crede si pe cei de la PSD?
TS: Altele sunt dovezile in cazul lor.

Rep: Dar de unde stiti?
TS: Pai, le-am vazut si la televizor, peste tot.

Rep: Dar asa, cu justitia publica, eu stiu daca o fi bine?
VB: E nu sunt adeptul justitiei publice cum de altfel stiu si cred ca intr-un stat de drept doar dupa ce ultima instanta de judecata s-a pronuntat atunci este cineva vinovat sau nevinovat. Deci nu, procurorul este acuzator…

Rep: In cazul asta, tema anticoruptie nu o mai puteti folosi in campania asta. Trebuie sa stai dupa sentinta.
VB: Nu, nu, eu va respect punctul de vedere, respectati-l si pe al meu. Nu stiu un coleg de-al meu care sa fi folosit subterfugii procedurale, de obicei trimite la Curtea Constituionala, ca sa nu ajunga sa se judece in instanta. Nu stiu pe cineva care sa doreasca sa aiba dosarul in faza de trimis in judecata.

Blaga: i-am platit domnului Verestoy cei 215.000 de euro 

Rep: Mici probleme, domnule Blaga. La apartamentul cumparat anul trecut de la senatorul Verestoy Attila…
VB: Fals, …nu-i strica sa fie tot apartamentul al lui, ca e destul de scump.

Rep: Dar ati cumparat de la Veresetoy Attila apartament?
VB: Am cumparat de la proprieter. Printre cei trei proprietari, o societate comerciala si doua persoane fizice, unul dintre ei era si domnul Verestoy Attila.

Rep: Cum ati ajuns la apartamentul asta, prin domnul Verestoy sau cum?
VB: Nu, nu.

Rep: Cum?
VB: Am un prieten foarte bun, nu e nici un secret, este responsabilul BMW pe Romania, il cunosc de 25 de ani, deci el este unul din proprietari, al doilea este domnul Verestoy si o societate comerciala. Prima data el mi-a si spus de el, el l-a convins pe domnul Verestoy si va rog sa retineti, pre-contractul e semnat din 2006, din primavara. Am apelat pe urma la o firma autorizata de expertiza pentru ca eu asa sunt, domnule Tapalaga, eu nu stiu sa platesc decat pretul corect. Am facut o evaluare si dau pe un apartament 800 si ceva de mii de euro. Nu stiu sa cumpar cu 10 000 apartament in Primaverii, 10 000 de dolari, nu de euro. Daca as sti, n-as fi dat pe apartamentul asta 800 de mii de euro.

Rep: 860 000 de euro si informatiile noastre ar fi ca o rata de 215 000 de euro urma sa fie platita in aceasta primavara si o rata spre sfarsitul anului.
VB: Da, e e platita deja.

Rep: Ati platit 21 5 00 de euro.
VB: Da, la domnul Verestoy am platit. Il mai am pe prietenul meu …

Rep: Deci, la domnul Verestoy v-ati incheiat socotelile, mai aveti inca una de 215 000?
VB: Da, sigur ca da.

Rep: Pe care o platiti la sfarsitul anului.
VB: Foarte simplu. Vreau sa vad cum evolueaza niste actiuni pe bursa si o platesc cand vreau, daca vreau o platesc maine dimineata la 7. Dar cred ca o sa castig mai mult daca mai stau doua luni de zile. Ca imi fac si eu niste analize. Si aici a curs multa cerneala. Dom’le, speculatii pe bursa! Eu nu am facut nicio speculatie pe bursa. Eu am vandut actiuni pe care le am de mai mult de 7 ani. Daca imi calculati averea cu care eu am intrat in Ministerul Administratiei si Internelor si o valorificati, pe cursul bursei, o sa vedeti ca un leu nu e in plus. Si daca cumpar si vand actiuni si platesc impozitul la stat, ce e rau? Dar n-am facut lucrul asta. Actiuni pe care le-am avut ca investitii ale familiei, am considerat ca imi sunt necesare pentru a-mi achizitiona o locuinta.

De la cine a imprumutat Vasile Blaga 11 miliarde cu scadenta la 10 ani

Rep: Am vazut in declaratia dvs, de avere, apropos de sursele de venit, ca aveti datorii de 11 miliarde de lei vechi. V-a imprumutat cu 6 miliarde doamna Doina Stoia si cu 5 miliarde de lei domnul Crisan Valer. Cine sunt aceste doua foarte generoase persoane?
VB: Doi prieteni foarte buni si pana in 2017 am imprumutul dar o sa-l platesc…

Rep: Dar foarte generoase…
VB: Pai sunt prietenii mei .

Rep: Dar ce fac?
VB: Afaceri.

Rep: Cu ce se ocupa?
VB: Cu multe se ocupa.

Rep: E un secret?
VB: Pe langa faptul ca imi sunt prieteni si ma ajuta, vreti sa-i fac persoane publice? 

Rep: Da.
VB: Nu vreau eu.

Rep: Dar va spun de ce vreau eu sa le faceti persoane publice: pentru ca sunteti candidat la primaria Bucuresti si cred ca bucurestenii trebuie sa stie cine sunt cei la care aveti datorii.
VB: Au afaceri private, nu au nicio afacere cu administratia publica, nu se ocupa de constructii, sunt din Medias, si o cunosc pe Doina din 1976, de cand eram in scoala generala, sunt prietenii mei.  Este sora celui mai bun prieten al meu, al fratelui meu.

Rep: Firma se numeste Bat sau…
VB: Vedeti c-o stiti.

Rep: Cu ce se ocupa?
VB: Florin este principalul actionar la o firma care, in general, se ocupa de exploatari petroliere, exploatari in gaz.

Rep: BAT Medias. 10 ani, 11 miliarde. Prieteni foarte buni.
VB: Si eu i-am ajutat cand a fost nevoie. Ei nu sunt camatari ca sa-mi dea mie bani cu dobanda, domnule. Imi sunt prieteni si cred ca in toamna, daca lucrurile merg bine si am toata convingerea ca vor merge bine, le dau banii fara nici o problema. N-am luat banii sa mreg in concediu, i-am luat sa-i investesc.

Blaga: am castigat un milion de euro 

Rep: Deci cu domnul Verestoy, inteleg ca n-a avut loc negocierea asta pe acasa, nu cu dansul ati discutat, ca asa a aparut initial povestea asta, ca ati fi discutat cu dl, Verestoy.
VB: Dupa ce au fost de acord proprietarii sa-l vanda, am cazut de acord ca este normal sa apelez la o firma autorizata de evaluare, deci firma a stabilit pretul. Acelasi apartament sa stiti ca cineva, un vecin de-al meu, l-a cumparat cu un an inainte la jumatate din banii pe care i-am dat eu. Asa au evoluat preturile in zona respectiva. Si repet inca o data, as fi preferat sa dau mult mai putin pe el. Oricum, acuma e dublu. Vedeti 800 si ceva de mii, 3000 si ceva de euro pe metrul patrat, acum e 7000 in zona respectiva. Deci am castigat un million de euro.

Rep: Pentru cei care nu stiu, vizavi de partid.
VB: De aceea am si dorit sa locuiesc acolo, este langa partid. Am vazut ca se construieste o casa frumoasa acolo, o casa, e un bloc.

Rep:  Michael Schmidt? Despre el e vorba?
VB: E simplu. Lumea-i mica.

Rep: Lumea-i mica. Deci cu dansul ati negociat.
VB: Pe el l-am convins primul, ca n-am stiut care sunt proprietarii, ca n-ai de unde sa stii cine construieste un bloc in Bucuresti. Sunt mai multi proprietari.

Rep: Da, deci ati scapat si de datorii la domnul Verestoy, nu de alta dar Traian Basescu are o parere, cum stiti, destul de proasta despre domnul Verestoy.
VB: Cand au fost spuse parerile respective era dupa un an si jumatate.

Rep: Apropos, dar dumneavoastra credeti ca dl. Verestoy este Hrebenciuc al UDMR, cum l-a numit domnul Basescu?
VB: Are o mare influenta in decizia UDMR-ului, poate cea mai importanta.

Rep: Dar asa e? Hrebenciuc al UDMR-lui?
VB: Daca ii comparam ca decizii pe care le impun in propriile partide, da.

Stolojan: Romania nu mai poate pierde timp 

Rep: In calitate de prim vice-presedinte PDL, excludeti o eventuala intelegere cu PSD, in cazul in care partidul dumneavoastra nu obtine majoritatea confortabila la alegerile din toamna?
TS: Nu ne punem in aceasta situatie; noi trebuie sa obtinem aceasta majoritate confortabila, cum spuneti dumneavoastra, pentru ca eu cred ca Romania nu mai poate pierde timp. Romanii au o optiune de facut in acest an, poate pentru  prima data dupa 18 ani de tranzitie, pot alege intre un partid  puternic, Partidul Democrat Liberal, de centru dreapta si aceasta combinatie nefericita PSD – PNL.

Rep: Dar daca se va une problema unei eventuale intelegeri?
TS: Nu discutam aceasta problema. Vom vedea rezultatul votului, in functie de rezultatul votului, vom stabili in partid ce strategie avem de urmat. Sa nu uitam, de exemplu, ca PSD-ul a guvernat in perioada 2001- 2004 fara sa aiba majoritate in Parlament.